पाकिस्तान चीन के मुसलमानों की चिंता क्यों नहीं करता: अमरीकी अधिकारी- पांच बड़ी ख़बरें\nदक्षिण और मध्य एशिया के मामलों के लिए अमरीका के विदेश मंत्रालय की राजदूत एलिस वेल्स ने पूछा है कि इमरान ख़ान सिर्फ़ कश्मीर के मुसलमानों की चिंता क्यों करते है, चीन के मुसलमानों की चिंता क्यों नहीं है.

एलिस वेल्स ने ये बातें संयुक्त राष्ट्र महासभा के 74वें अधिवेशन के दौरान एक ख़ास बातचीत में कहीं.

इमरान ख़ान ने संयुक्त राष्ट्र महासभा में अपने भाषण में कश्मीर में लगी पाबंदियों पर ज़ोर-शोर से आवाज़ उठाई थी. जब इस बारे में एलिस से सवाल किया गया, तो उन्होंने चीन में वीगर मुसलमानों की दयनीय स्थिति पर पाकिस्तान ख़ामोशी को लेकर सवाल उठाए.

वेल्स ने ये भी कहा कि उन्हें भारत से उम्मीद है कि वो कश्मीर में लगाई गई पाबंदियां जल्द ही ख़त्म कर देगा.

एलिस वेल्स ने कहा, "मैं पश्चिमी चीन में बंद उन मुसलमानों के लिए भी ऐसी ही चिंता देखना चाहूंगी, उन मुसलमानों के लिए जो सचमुच जेल जैसी जगहों में रहने पर मज़बूर हैं. अगर हम मुसलमानों के मानवाधिकार की बात करें तो वो सिर्फ़ कश्मीर तक ही सीमित नहीं है."

एलिस वेल्स ने इससे पहले भारत से भी कश्मीर में लगी पाबंदियों में ढील देने की अपील की थी. 

उन्होंने संवाददाताओं से बातचीत में कहा था, ''हमें भारत की ओर से त्वरित कार्रवाई की उम्मीद है. हमें उम्मीद है कि पाबंदियां हटाई जाएंगी और हिरासत में लिए गए लोगों को रिहा किया जाएगा.''

ये भी पढ़ें: नरेंद्र मोदी या इमरान ख़ान, ट्रंप ने किसे पहुंचाया फ़ायदा?

'तटीय क्षेत्रों में आतंकी हमले की आशंका से इनकार नहीं'

भारतीय रक्षामंत्री राजनाथ सिंह ने कहा है कि 'पड़ोसी देश के आतंकियों' द्वारा भारत के समुद्री और तटीय रास्तों के इस्तेमाल आतंकी हमलों के लिए किए जाने की आशंका से इनकार नहीं किया जा सकता. 

रक्षामंत्री ने कहा कि हम तटीय और समुद्री रक्षा के लिए प्रतिबद्ध हैं. राजनाथ ने ये भी कहा कि भारत उन्हें चैन से रहने नहीं देगा जो उसे परेशान करेंगे.

उन्होंने कहा, "एक रक्षा मंत्री के तौर पर मैं यह आश्वस्त करना चाहता हूं कि हमारे देश की समुद्री रक्षा पूरी तरह से मजबूत है.''

ये भी पढ़ें: राजनाथ ने कहा पीओके पर ही होगी बात, पाकिस्तान ने दिया जवाब

एएसआई की रिपोर्ट साधारण राय नहीं है: सुप्रीम कोर्ट

शुक्रवार को सुप्रीम कोर्ट ने कहा कि अयोध्या में विवादित स्थान के बारे में भारतीय पुरातत्व सर्वेक्षण (एएसआई) की रिपोर्ट किसी की साधारण राय नहीं है.

इससे पहले...\n\ntl;डॉ:
अमरीका के विदेश मंत्रालय की एक वरिष्ठ अधिकारी ने पाकिस्तानी प्रधानमंत्री इमरान ख़ान पर परोक्ष रूप से निशाना साधा है.